Reportaža s newyorškog Times Squarea (29/9/01) - 2001-09-29
Times Square - granična točka između normalnosti uptowna i tragike downtowna
Nakon najgore nesreće koja je zadesila New York u njegovoj povijesti dugoj 376 godina, grad i njegovih 7.5 miliona stanovnika, žive nekim čudnim životom. New York je istovremeno nekako svoj - bučan, izmiješan, različit – neke ljude straši, neke zabavlja, ali zaista nikoga ne ostavlja ravnodušnim. Taj New York pokušava pomoći onom drugom New Yorku u downtownu - gdje se pod ruševinama Svjetskog trgovinskog centra nalaze ostaci više od 6.000 ljudi – očeva, majki sinova i kćeri. Taj New York ponekad ne razumije onaj gornji New York, u kojem ljudi ne hodaju sa maskama na licu, u kojem je zrak čist, u kojem nema prašine i pepela po zgradama i ljudi šokiranih onim što su tek vidjeli. Donji dio grada je prepun bicikla, gornjim dijelom se ne može proći od automobila. Negdje u sredini, u midtownu, smješten je , na raskrižju 34. i 42. ulice, ogromne reklame, mjuzikli, teatri, hoteli – svijet spektakla. U svojim ranim pedesetim, David Rasel izgleda kao čovjek pun snage, ali i čuđenja kada je naišao na skupinu koji veselo pozdravlja sve koji prolaze i pozivaju ih da dođu na brodvejske predstave. David pita neke ljude jesu li bili dolje medju ruševinama. "Bili smo onoliko blizu koliko su nam dozvolili. Što smo prilazili bliže nailazili smo na tužnije, uplašenije i ljuće osobe." Ja sam proveo jučer cijeli dan tamo kaže David i dodaje: "Taj Square je drugi svijet. Drugi u odnosu na donji dio grada. Tamo na ruševinama je kremirano preko 6000 ljudi." "Znamo", kažu Davidovi sugovornici, "zato želimo pomoći gradu da živi. Jer nastavak života znači pobjedu nad teroristima i terorizmom. Pobjedu nad zlom." Nekoliko metara dalje jedan mladić prodaje karte za kružni obilazak grada, otvorenim autobusom. Pitam ga, kako ide posao? "Sporo, prije smo pravili mnogo novca, a sada biznis jednostavno ne ide", kaže ovaj prodavač. Biznis, to je ono što New Yorku u ovom trenutku treba. Gradonačelnik Rudi Guiliani ili kako ga njujorčani ovih dana zovu poručuje: bavite se biznisom, radite, kupujte, trošite. Na kraju jedno zapažanje: New York nikada nije biio više Amerika nego ovih dana, zato mu Amerika i želi pomoći te dolazi k njemu.